একাদশ জাতীয় সংসদ নির্বাচনকে সামনে রেখে নির্বাচনী মাঠ চষে বেড়াচ্ছেন সম্ভাব্য প্রার্থীরা। মনোনয়নপ্রত্যাশীরা করছেন পথসভা, উঠোন বৈঠক, মোটরসাইকেল শোডাউন, র‌্যালি এবং জনসভা। এবার আওয়ামী লীগ থেকে মনোনয়নপ্রত্যাশীরা হলেন সাবেক তথ্য প্রতিমন্ত্রী অধ্যাপক আবু সাইয়ীদ। সংস্কারপন্থি হওয়ায় গত দু’টি সংসদ নির্বাচনে তিনি এ আসনে মনোনয়ন পাননি। সাবেক স্বরাষ্ট্র প্রতিমন্ত্রী অ্যাডভোকেট শামসুল হক টুকুও মনোনয়ন পেতে আশাবাদী। এ আসনে আওয়ামী লীগের অপর মনোনয়ন প্রত্যাশী হলেন সাঁথিয়ার যুদ্ধকালীন কমান্ডার ও সাবেক উপজেলা চেয়ারম্যান বীর মুক্তিযোদ্ধা নিজাম উদ্দিন। নিজাম উদ্দীন বলেন, যুদ্ধকালীন কমান্ডার হিসেবে জননেত্রী শেখ হাসিনা তাকেই মনোনয়ন দেবেন বলে তিনি আশাবাদী। এ আসন থেকে প্রার্থী হওয়ার জন্য চেষ্টা চালাচ্ছেন বঙ্গবন্ধু পেশাজীবী কল্যাণ পরিষদের সহ-সভাপতি শিল্পোদ্যোক্তা ওবায়দুল হক।